Koue bier ná haai hom aanval, en hy self wond toewerk | Maroela Media
James Grant Foto: 3News/NYDaily News
James Grant (24) van Nieu-Seeland het 'n haai met 'n duikmes afgeweer voordat hy sy eie wond toegewerk en toe na 'n kroeg is vir 'n bier, het media Dinsdag berig.
Grant, 'n mediese dokter, is Saterdag in die vlak water by Garden Bay aangeval, berig www.stuff.co.nz. Grant het saam met vriende gaan visjag toe die haai hom gebyt het. "Ek het met hom baklei. Ek het hom 'n paar keer gesteek. Die lem was egter nie lank genoeg nie," het hy gesê.
Sy vriende wou hom nie glo toe hy sê hy is aangeval nie. Hy is uit die water en het sy wonde met 'n naald en garing uit sy noodhulptassie toegewerk.
"Ek is dankbaar ek het so 'n dik duikpak aangehad," het Grant gesê.
Op pad na die hospitaal in Invercargill, sowat 70 km ver, het hulle eers vir 'n bier gestop. "Hy is daarna na die hospitaal vir behandeling," het Frederique Gulcher, woordvoerder van die Southland-hospitaal in Invercargill, gesê. -SAPA